b'\n_START_ARTICLE_\nVentilator z okvirjem\n_START_PARAGRAPH_\nVentilator z okvirjem je na\xc4\x8din pogona, pri katerem je okoli ventilatorja name\xc5\xa1\xc4\x8den okvir ali obro\xc4\x8d. Okvir zmanj\xc5\xa1a izgube na konicah propelerja. Poleg letal se uporablja tudi na helikopterjih, hoverkraftih, cepelinih, lete\xc4\x8dih \xc4\x8dolnih (fanpackih) in drugje._NEWLINE_Ventilatorji z okvirjem imajo po navadi kraj\xc5\xa1e lopatice (krake) in v ve\xc4\x8djem \xc5\xa1tevilu kot propelerji in se zato vrtijo pri ve\xc4\x8djih vrtljajih. \xc5\xa0tevilo lopatic je liho, da se prepre\xc4\x8di resonanca._NEWLINE_Primer ventilatorjev z okvirjem so turboventilatorski motorji, kjer ventilator poganja turbina. Uporabljajo se na reaktivnih potni\xc5\xa1kih in lovskih letaih ter bombnikih. Lahko pa ventilator poganja tudi drug vir mo\xc4\x8di, npr. batni ali elektri\xc4\x8dni motor. Fenestron je tr\xc5\xbeno ime za ventilator z okvirjem, ki se uporablja na repih helikopterjev.'